На основу члана 38. Закона о удружењима ("Сл. гласник РС", бр. 51/09 и 99/11 - др. закони), члана 3. Закона о задужбинама и фондацијама ("Сл. гласник РС", бр. 88/10 и 99/11 - др. закон),члана 46. Закона о локалној самоуправи („Службени гласник РС“, број 129/07, 83/14 - др. закон, 101/16 – др. закон и 47/18), члана 58. Статута општине Пожега, (,,Службени лист општине Пожега” бр. 1/19) и члана 7. Одлуке о утврђивању јавног интереса у општини Пожега (,,Службени лист општине Пожега” бр. 12/22), Општинско веће општине Пожега, на седници одржаној ........... децембра 2022. године, доноси

**ОДЛУКУ**

**о приоритетним областима од јавног интереса у општини Пожега**

**за 2023. и 2024. годину у којима ће се подстицати програми**

**од јавног интереса које реализују удружења**

**Члан 1.**

На основу резултата спроведених консултација и анализе друштвених и економских потреба на територији општине Пожега, области и приоритетне области од јавног интереса у којима ће се подстицати програми од јавног интереса у 2023. и 2024. години а које реализују удружења, су:

1. **Друштвена брига о деци и младима**

***-*  *Подстицање дечјег стваралаштва и стваралаштва за децу и младе***

***-* *Едукација младих у борби против наркоманије, болести зависности, насиља и др.***

***-* *Едукација ученика на тему репродуктивног здравља***

*Циљеви: 1.* *Стварање услова за развој креативности, иновативности код деце и младих; 2. Подизање свести код младих о превентивним прегледима примарне здравствене заштите и о активностима везаним за борбу против наркоманије, болести зависности, насиља и др.*

*Показатељи: 1 ) Број укључене деце у активностима повећања креативности и развијања талената; 2) Повећан број припадника локалне заједнице који пружају различите врсте подршке програмима и пројектима посвећених деци и младима*

1. **Друштвена брига о осетљивим групама**

***-*  *Друштвена брига о социјално угроженим грађанима***

***- Друштвена брига о пензионерима***

***- Подстицање хуманитарних програма***

***- Унапређење и јачање активности на превенцији насиља и дискриминације***

*Циљеви: 1. Подстицање позитивног деловања шире друштвене заједнице према осетљивим друштвеним групама и према појединцима из тих група, нарочито имајући у виду децу и младе, жене, особе са посебним потребама, болесне и старије особе; 2. Унапређење положаја пензионера у друштву; 3. Подизање нивоа свести о хуманитарним акцијама; 4.Развој и подстицање друштвене свести о значају смањења општег нивоа дискриминације*

*Показатељи:* *1) Обезбеђена инстутиционална подршка програмима удружења која спроводе активности засноване на принципима друштвене бриге о осетљивим групама;2) Повећан број припадника локалне заједнице који учествују у хуманитарним активностима, активностима које доприносе значају женских права и превенцији свих видова дискриминације*

**3. Заштита лица са инвалидитетом**

***- Унапређење квалитета живота особа са инвалидитетом***

***-******Спровођење стимулативних и инклузивних програма ради што потпунијег учешћа и укључености особа са инвалидитетом у све области друштвеног живота***

*Циљеви:1.Побољшање приступачности информација и отклањања комуникацијских баријера;2.Подизање нивоа свести заједнице о особама са инвалидитетом; 3.**Јачање капацитета удружења ради стварања једнаких могућности за што самосталнији живот особа са инвалидитетом*

*Показатељи: 1) Обезбеђена инстутиционална подршка програмима удружења која спроводе активности засноване на побољшању положаја особа са инвалидитетом; 2) Број корисника обухваћених програмом удружења*

**4. Борачко инвалидска заштита**

***-* *Унапређење учешћа бораца, ратних војних инвалида, цивилних инвалида рата и породица палих бораца у животу шире друштвене заједнице***

***- Неговање традиције ослободилачких ратова Србије***

*Циљеви****:*** *1. Развој и подстицање друштвене свести о значају и положају бораца, ратних војних инвалида, цивилних инвалида рата и породица палих бораца; 2. Јачање улоге удружења* *бораца, ратних војних инвалида, цивилних инвалида рата и породица палих бораца у друштву*

*Показатељи: 1) Обезбеђена инстутиционалана подршка програмима удружења која спроводе активности засноване на унапређење социјалне укључености бораца, ратних војних инвалида, цивилних инвалида рата и породица палих бораца у локалној заједници; 2) организован обилазак и полагање венаца на најмање два споменика-ратна меморијала*

**5. Заштита животне средине и очување природе**

***- Развој свести о значају очувања животне средине уз синхронизовано деловање већег броја организација цивилног друштва***

***- Заштита биљног и животињског света***

*Циљеви: 1. Подизање свести јавности о значају заштите животне средине и очувања природе; 2.Подстицање развоја свести локалне заједнице о значају очувања биљног и животињског света*

*Показатељи: 1) Повећан број међусобних партнерстава између организација цивилног друштва, као и између организација цивилног друштва и јавних предузећа у пројектима из области заштите животне средине; 2) Одржано најмање две еколошке акције, уз активно и бројно учешће чланова локалне заједнице; 3) Организоване најмање две јавне информативне кампање за решавање одређених еколошких проблема; 4) израђене публикације и промовисан значај заштите биљног и животињског света*

**6. Пољопривреда**

***- Развој пчеларства***

***- Развој воћарства***

***- Брига и нега напуштених животиња***

***- Подстицање младих да се баве пољопривредом***

***-*** ***Промоција актуелних програма и подстицај унапређењу пољопривредне прооизводње***

*Циљеви: 1. Унапређење пчеларске производње и производње меда у општини Пожега; 2. Унапређење производње јагодастог воћа (малина, купина, боровница, јагода); 3. смањење броја болесних и угинулих животиња; 4. Останак младих на селу; 5. Подизање нивоа информисаности пољопривредних произвођача*

*Показатељи: 1) Унапређено стање професионалне опреме у власништву пчеларских удружења коју користе локални пчелари, ради стицања знања и вештина које ће им користити у самосталном раду; 2)* *Одржан најмање један сајам пчеларствa и два семинара са темама из облати подизања пчеларске производње и производње меда, а у складу са принципима добре пчеларске праксе и важећим законским и подзаконским актима; 3) Едуковани пољопривредни произвођачи у циљу унапређења производње; 4) број регистрованих пољопривредних газдинстава у власништву младих*

**7. Противпожарна заштита**

***- Организовање радионица за децу и младе о противпожарној заштити***

***- Ширење и развијање сваке врсте културе противпожарне заштите***

***- Едукација и обука о противпожарној заштити у домаћинству***

***- Оспособљавање и опремање удружења из области противпожарне заштите***

*Циљеви: 1.Подизање нивоа свести о значају превенције заштите од пожара; 2. Едукација предшколске и школске деце о опасности од пожара; 3. Благовремено и адекватно реагоовање у кризним ситуацијама*

*Показатељи: 1) Број одржаних радионица и предавања; 2) Набављена опрема и модернизовано удружење ради благовременог реаговања у случају пожара*

**8. Заштита и унапређење људских и мањинских права**

***-* *Унапређење положаја и заштите права Рома и Ромкиња***

***-*** ***Социјална инклузија Рома и Ромкиња***

*Циљеви*: *1.* *Подстицај укључивања Рома у друштвени живот заједнице; 2. Допринос социјалној укључености Рома и Ромкиња у локалној заједници*

*Показатељи: 1) Број Рома и Ромкиња обухваћених образовањем и укљученост у доношењу одлука на локалном нивоу*

**Члан 2.**

Ова одлука се примењује приликом финансирања и суфинансирања програма од јавног интереса која реализују удружења, средствима из буџета општине Пожега, у складу са општим актима општине Пожега, у наредном периоду од две године.

**Члан 3.**

Сходно утврђеним областима и приоритетним областима од јавног интереса, председник општине Пожега расписаће Јавни конкурс за доделу средстава из буџета општине Пожега за подстицање програма или недостајућег дела средстава за финансирање програма од јавног интереса које реализују удружења за 2023. и 2024. годину.

**Члан 4.**

Ова одлука ступа на снагу даном доношења и биће објављена у ,,Службеном листу општине Пожега”.

#### ОПШТИНСКО ВЕЋЕ ОПШТИНЕ ПОЖЕГА

#### 02 Број: 011-58/22

**ПРЕДСЕДАВАЈУЋИ**

**Ђорђе Никитовић**